Na podlagi 47. člena Zakona o delovnih razmerjih (Zakon o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-Ain 24. člena Zakona o varnosti in zdravju pri delu (Uradni list RS, št. 43/11) izdajam 

PRAVILNIK O PREPOVEDI SPOLNEGA IN DRUGEGA NADLEGOVANJA ALI
TRPINČENJA NA DELOVNEM MESTU
NA ŠC NOVA GORICA
 
1. člen
(Namen akta)
S tem Pravilnikom, ki velja za vse zaposlene na ŠC Nova Gorica, se podrobneje ureja način zagotavljanja zaščite delavcev pred spolnim in drugim nadlegovanjem ali trpinčenjem na delovnem mestu. 

Pravne okvirje za zaščito pred spolnim in drugim nadlegovanjem ter trpinčenjem na delovnem mestu določa zakon, ki ureja delovna razmerja, zakona, ki ureja uresničevanje načela enakega obravnavanja, zakon, ki ureja enake možnosti moških in žensk ter zakon, ki ureja varnost in zdravje na delu. 
 
2. člen
(Prepoved nadlegovanja in trpinčenja)
Spolno in drugo nadlegovanje ali trpinčenje na delovnem mestu ni dopustno in predstavlja kršitev pogodbenih in drugih obveznosti delavca. 
 
3. člen
(Pojmi)
Spolno nadlegovanje je kakršna koli obliko neželenega verbalnega, neverbalnega ali fizičnega ravnanja ali vedenja spolne narave z učinkom ali namenom prizadeti dostojanstvo osebe, zlasti kadar gre za ustvarjanje zastraševalnega, sovražnega, ponižujočega, sramotilnega ali žaljivega delovnega okolja. 
 
Kot drugo nadlegovanje šteje vsako neželeno vedenje, povezano s katero koli osebno okoliščino, z učinkom ali namenom prizadeti dostojanstvo osebe ali ustvariti zastraševalno, sovražno, ponižujoče, sramotilno ali žaljivo delovno okolje. Med osebne okoliščine uvrščamo spol, narodnost, rasa ali etnično poreklo, vera ali prepričanje, invalidnost, starost, spolna usmerjenost in drugo. 
 
Trpinčenja na delovnem mestu predstavlja vsako ponavljajoče se ali sistematično, graje vredno ali očitno negativno in žaljivo ravnanje ali vedenje, usmerjeno proti posameznim delavcem na delovnem mestu ali v zvezi z delom. 
 
V pravilniku uporabljeni izrazi, zapisani v moški slovnični obliki, se uporabljajo kot nevtralni za moške in ženske. 
 
 


POSTOPEK UGOTAVLJANJA SPOLNEGA IN DRUGEGA NADLEGOVANJA TER TRPINČENJA NA DELOVNEM MESTU IN SANKCIJE 
 
4. člen
(Neformalno reševanje spora)
Kadar je to mogoče se priporoča delavcu, ki meni, da je nadlegovan ali trpinčen, da skuša problem rešiti neformalno. 
 
Neformalno reševanje primerov spolnega in drugega nadlegovanja ter trpinčenja pomeni, da delavec od nadlegovalca neposredno zahteva, naj z neželenim vedenjem ali ravnanjem preneha. To lahko stori delavec sam ali pooblaščenec v imenu delavca. 

5. člen
(Predpostopek)
V kolikor delavec, meni da predpostopek zanj ni ustrezen oziroma, da se nadlegovanje nadaljuje, kljub njegovemu opozorilu , se je dolžna obrniti na pooblaščenca za sprejem prijav. 
 
 
6. člen
(Pooblaščenec za sprejem prijav)
Za sprejem prijav domnevnega spolnega in drugega nadlegovanja ter trpinčenja na delovnem mestu je zadolžen pooblaščenec, ki ga imenuje delodajalec v dogovoru s sindikalnimi zaupniki..
 
Za izvedbo pravnih ukrepov in sankcij je zadolžen delodajalec. 
 
 
7. člen
(Načela postopka)
Za obravnavanje primerov nadlegovanja in nasilja na delovnem mestu se lahko vodi postopek ob upoštevanju naslednjih načel: 
· zaščita dostojanstva in zasebnosti vpletenih - zaupnost informacij 
· obravnava pritožb brez nepotrebnega odlašanja 
· nepristranska in pravična obravnava vseh vpletenih strani 
· odločanje na podlagi informacij (ne le navedb) 
· nedopuščanje lažnih obtožb in disciplinsko ukrepanje proti takšnim prijaviteljem 
· koristnost vključitve zunanje pomoči. 
 

9. člen
(Postopek reševanj prijav nadlegovanja)
Pooblaščenec za sprejem prijav je dolžan na podlagi pisne ali ustne prijave napisati zabeležko o prijavi in nemudoma obvestiti delodajalca. 
 
Pooblaščenec za sprejem prijav je dolžan, najkasneje v roku 3 dni od prijave, povabiti domnevnega storilca na razgovor ter pridobiti ostale potrebne informacije. O razgovoru z domnevnim storilcem izdela pisno zabeležko. 
 
Na podlagi izvedenega razgovora z domnevnim storilcem in delavcem, 
pooblaščenec za sprejem prijav zbere svoje ugotovitve in zaključke ter najkasneje v roku 8 dni od prejema prijave delodajalcu poroča o svojih ugotovitvah in predlaga vrsto ukrepa. 
 
Pooblaščenec za sprejem prijav lahko za celostno rešitev izpostavljenih vprašanj predlaga mirno reševanje spora z mediacijo, ki se vodi na stroške delodajalca. 
  
10. člen
(Varstvo zasebnosti)
Delodajalec je dolžan skrbeti za to, da je postopek ugotavljanja nadlegovanja oz. trpinčenja zaupne narave ter da je v celoti varovano osebno dostojanstvo in zasebnost žrtve in domnevnega storilca. 
 
11. člen
(Vrste ukrepov)
Delodajalec lahko, v kolikor odloči, da je do nadlegovanja oz. trpinčenja prišlo, uvede disciplinski postopek ali začne s postopkom odpovedi pogodbe o zaposlitvi (redna odpoved iz krivdnih razlogov, izredna odpoved). Delodajalec pri izbiri ukrepa upošteva težo in naravo kršitve. 
 
12. člen
(Seznanitev prijavitelja o poteku postopka)
Pooblaščenec za sprejem prijav je ves čas postopka dolžan obveščati prijavitelja o samem poteku postopka in o morebitnih ukrepih, ki jih je oz. bo delodajalec sprožil zoper domnevnega storilca. 
 
13. člen
(Objava akta)
Pravilnik se objavi v zavodu na običajen način.
 
14. člen
Ta pravilnik se prične uporabljati 8 dan po objavi. Z dnem uveljavitve tega pravilnika preneha veljati pravilnik, ki je bil sprejet 31.12.2013.
 
  
Pravilnik sprejel:
Direktor ŠC Nova Gorica

mag. Miran Saksida

Nova Gorica, 1.9.2021

